Zuma en sy meelopers is baie eenders | Netwerk24
Deur Izak Bergh, Marchand 27 Oktober 2017 08:33
Johann Maarman in sy onlangse rubriek ("JZ is 'n misleide ANC-projektiel") noem Zuma 'n huigelaar en hy is reg.
Hy beskryf hoe Zuma sy volgelinge mislei het met sy leuens dat hy sy dag in die hof soek om sy naam skoon te maak. Maarman vertel ook hoe die integriteitlose man sy lojale ondersteuners oral in strategiese posisies aangestel het om hom te beskerm, soos Shaun Abrahams as hoof van die nasionale vervolgingsgesag.
Wat hy nog kon en moes bygevoeg het, is dat daar miljoene ondersteuners van Zuma is wat ook soos hy geen morele waardes het nie . Mense vir wie 'n misdadige, korrupte bedrieër aanvaarbaar is as 'n president.
Hoe op aarde kan hierdie vertrou word om 'n opvolger vir Zuma te kies? Hulle wat skynbaar nie integriteit het nie, moet 'n leier met onkreukbare karakter en integriteit aanwys.